ΔΕΛΤΙΟ ΤΥΠΟΥ

«Συναντήσεις Καριέρας - Γνωριμία με το Δίκτυο ΠΡΑΞΗ», Σάββατο 26 Φεβρουαρίου 2022, ισόγειος χώρος του Εθνικού Ιδρύματος Ερευνών (ΕΙΕ)

[Αθήνα, 10 Φεβρουαρίου 2022]

**ΠΡΟΣΚΛΗΣΗ**

Το Δίκτυο ΠΡΑΞΗ, Μονάδα του Ιδρύματος Τεχνολογίας και Έρευνας (ΙΤΕ)

διοργανώνει για 2η φορά **«Συναντήσεις Καριέρας – Γνωριμία με το Δίκτυο ΠΡΑΞΗ»**,

**το Σάββατο 26 Φεβρουαρίου 2022, στον ισόγειο χώρο του Εθνικού Ιδρύματος Ερευνών (ΕΙΕ)\*.**

Στις «Συναντήσεις Καριέρας – Γνωριμία με το Δίκτυο ΠΡΑΞΗ»   
οι ενδιαφερόμενοι θα έχουν την ευκαιρία να γνωρίσουν δια ζώσης το Δίκτυο ΠΡΑΞΗ,   
και να αναζητήσουν ευκαιρίες απασχόλησης σε έναν από τους σημαντικότερους οργανισμούς υποστήριξης της καινοτομίας και της μεταφοράς τεχνολογίας, με παρουσία σε 5 πόλεις   
και εμπειρία και τεχνογνωσία 30 ετών, σε εθνικό και ευρωπαϊκό επίπεδο.

Σημειώνεται ότι οι «Συναντήσεις Καριέρας – Γνωριμία με το Δίκτυο ΠΡΑΞΗ»   
απευθύνονται σε στελέχη της επιχειρηματικής και ακαδημαϊκής κοινότητας   
με τουλάχιστον ένα (1) έτος επαγγελματική εμπειρία, Πτυχίο Ανώτατης Εκπαίδευσης   
και άριστη γνώση της Αγγλικής Γλώσσας (Επίπεδο C2).

**Διαβάστε** [**εδώ**](https://praxinetwork.gr/el/doclib/CareerDays/Participation_form_Career_Day_26_2_2022_v1.doc) **τις προϋποθέσεις και τη διαδικασία συμμετοχής.**

Σημειώνεται ότι κατά τη διάρκεια των συναντήσεων θα τηρηθούν όλα τα απαραίτητα μέτρα προστασίας κατά της διασποράς του Covid-19.

Κατά την είσοδό σας είναι απαραίτητη η επίδειξη του πιστοποιητικού εμβολιασμού ή νόσησης.

Η συμμετοχή ισχύει για ένα (1) άτομο και είναι δωρεάν.

Θα τηρηθεί σειρά προτεραιότητας.

[Τοποθεσία](http://www.eie.gr/location-gr.html)

\*Είσοδος από την οδό Βασ. Κωνσταντίνου 48

#### 

#### Σχετικά με το Δίκτυο ΠΡΑΞΗ

Το [*Δίκτυο ΠΡΑΞΗ*](http://www.praxinetwork.gr), μονάδα του Ιδρύματος Τεχνολογίας και Έρευνας (ΙΤΕ, [*www.forth.gr*](http://www.forth.gr)), ξεκίνησε από την ανάγκη σύνδεσης της έρευνας με την παραγωγή και εξελίχθηκε σε έναν από τους σημαντικότερους οργανισμούς υποστήριξης της καινοτομίας και της μεταφοράς τεχνολογίας σε ευρωπαϊκό επίπεδο. Διαθέτοντας εμπειρία και τεχνογνωσία 30 ετών, απασχολώντας περισσότερα από 30 στελέχη υψηλής ακαδημαϊκής κατάρτισης, με παρουσία σε 5 πόλεις της Ελλάδας και ισχυρά διεθνή δίκτυα συνεργατών, λειτουργεί ως σημείο αναφοράς της ερευνητικής κοινότητας σε θέματα μεταφοράς τεχνολογίας και αξιοποίησης ερευνητικών αποτελεσμάτων, παρέχοντας υψηλής προστιθέμενης αξίας υπηρεσίες σε εταιρείες, ιδρύματα, και οργανισμούς, τόσο σε περιφερειακό όσο και σε εθνικό επίπεδο.

Επιπλέον, υποστηρίζει καθημερινά την ελληνική βιομηχανία και επιχειρηματικότητα έντασης γνώσης με υπηρεσίες ενημέρωσης, δικτύωσης και συμβουλευτικής σε θέματα χρηματοδοτήσεων, προστασίας διανοητικής ιδιοκτησίας, επιχειρηματικής ευφυίας και ανάπτυξης νέων προϊόντων και αγορών.

##### Περισσότερες πληροφορίες:

Αλεξάνδρα Παλιβάκου, Δίκτυο ΠΡΑΞΗ | Τηλ. 210 36 07 690| [palivakou@praxinetwork.gr](mailto:palivakou@praxinetwork.gr)